CONSILIUL LOCAL AL MUNICIPIULUI  CRAIOVA 

HOTĂRÂREA  NR. 394
Consiliul Local al Municipiului Craiova, întrunit în şedinţa ordinară din data de 18.12.2008;

Având în vedere raportul nr.176930/2008 întocmit de Direcţiei Patrimoniu  prin care se propune scoaterea la licitaţie, în vederea închirierii  a unui teren aparţinând domeniului public al municipiului Craiova, aflat în administrarea Grupului Şcolar Industrial Energetic Craiova, în vederea amplasării unei construcţii cu caracter provizoriu şi rapoartele comisiilor de specialitate ale Consiliului Local al Municipiului Craiova nr.246, 247, 250, 253, 254.
În conformitate cu prevederile Legii nr.213/1998 privind proprietatea publică şi regimul juridic al acesteia şi Legii Învăţământului nr.84/1995, republicată;   

         Potrivit Hotărârii Consiliului Local al Municipiului Craiova  174/2001 şi  Hotărârii Consiliului Local al Municipiului Craiova  145/2006.

În temeiul art.36 alin.2  lit. c coroborat cu alin.5 lit. a, art.123, art.45, alin.3 şi art.61 alin.2 din Legea nr.215/2001, republicată, privind administraţia publică locală;

HOTĂRĂŞTE:

Art.1. Se aprobă scoaterea la licitaţie, în vederea închirierii, pe o perioadă 3 ani, a terenului aparţinând domeniului public al municipiului Craiova, în suprafaţă de 20 mp, aflat în administrarea Grupului Şcolar Industrial Energetic Craiova, situat în municipiul Craiova, str. Amaradiei, nr. 59, identificat conform planului de situaţie care reprezintă anexa la prezenta hotărâre, în vederea amplasării unei construcţii cu caracter provizoriu pentru comercializare produse papetărie, librărie şi alimente exceptate din lista alimentelor nerecomandate preşcolarilor  şi scolarilor, conform Hotărârii Consiliului Local al Municipiului Craiova nr. 266/2008.

Art.2.  În caietul de sarcini întocmit pentru pentru desfăşurarea licitaţiei vor fi stipulate clauze cu privire la revizuirea anuală a contractului de închiriere.

Art.3.  Grupului Şcolar Industrial Energetic din municipiul Craiova, îi revine cota parte de 50% din chiria încasată pentru închirierea terenului prevăzut la art.1, iar cota parte de 50% revine Consiliului Local al Municipiului Craiova.

Art.4.  Preţul minim de pornire al licitaţiei pentru închiriere, este prevăzut de Hotărârea Consiliului Local al Municipiului Craiova nr.258/2007, republicată.

Art.5. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Economico- Financiară, Direcţia Patrimoniu şi Grupul Şcolar Industrial Energetic Craiova vor aduce la îndeplinire prevederile prezentei hotărâri.

	PREŞEDINTE DE ŞEDINŢĂ,
	   CONTRASEMNEAZĂ,

	Dorel Cosmin MARINESCU
         
	  SECRETAR,

 Nicoleta MIULESCU

